CELEX: 32018R1718
Language: lt
Date: 2018-11-14 00:00:00
Title: 2018 m. lapkričio 14 d. Europos Parlamento ir Tarybos reglamentas (ES) 2018/1718 kuriuo iš dalies keičiamos Reglamento (EB) Nr. 726/2004 nuostatos dėl Europos vaistų agentūros būstinės vietosTekstas svarbus EEE.

16.11.2018   
               
               
                  LT
               
               
                  Europos Sąjungos oficialusis leidinys
               
               
                  L 291/3
               
            
         EUROPOS PARLAMENTO IR TARYBOS REGLAMENTAS (ES) 2018/1718
         2018 m. lapkričio 14 d.
         kuriuo iš dalies keičiamos Reglamento (EB) Nr. 726/2004 nuostatos dėl Europos vaistų agentūros būstinės vietos
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 114 straipsnį ir 168 straipsnio 4 dalies c punktą,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         pasikonsultavę su Regionų komitetu,
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     2017 m. kovo 29 d. Jungtinei Karalystei pagal Europos Sąjungos sutarties (toliau – ES sutartis) 50 straipsnį pranešus apie savo ketinimą išstoti iš Sąjungos, kitos 27 valstybės narės 2017 m. lapkričio 20 d. Tarybos posėdžio metu naujai Europos vaistų agentūros (toliau – Agentūra) būstinei pasirinko Amsterdamą, Nyderlandus;
                  
               
                     (2)
                  
                  
                     atsižvelgiant į ES sutarties 50 straipsnio 3 dalį, Agentūra į savo naująją būstinę turėtų persikelti nuo 2019 m. kovo 30 d.;
                  
               
                     (3)
                  
                  
                     siekiant užtikrinti tinkamą Agentūros veikimą jos naujoje vietoje, Agentūros ir Nyderlandų susitarimas dėl būstinės turėtų būti sudarytas prieš Agentūrai persikeliant į savo naująją būstinę;
                  
               
                     (4)
                  
                  
                     reikia palankiai vertinti tai, kad Nyderlandų valdžios institucijos stengiasi užtikrinti Agentūros veiklos veiksmingumą, tęstinumą ir nepertraukiamą veikimą perkėlimo metu ir po jo. Tačiau, atsižvelgiant į neeilinę situaciją, Agentūra gali turėti laikinai sutelkti dėmesį į savo pagrindines užduotis ir nustatyti kitos veiklos prioritetus, atsižvelgiant į jos poveikį visuomenės sveikatai ir Agentūros galimybę vykdyti veiklą;
                  
               
                     (5)
                  
                  
                     Komisija turėtų stebėti visą Agentūros perkėlimo į jos naująją būstinę procesą ir padėti vykdyti tą procesą, neviršydama savo kompetencijos;
                  
               
                     (6)
                  
                  
                     kad Agentūra turėtų pakankamai laiko persikelti, šis reglamentas turėtų įsigalioti skubos tvarka;
                  
               
                     (7)
                  
                  
                     todėl Europos Parlamento ir Tarybos reglamentas (EB) Nr. 726/2004 (3) turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Į Reglamentą (EB) Nr. 726/2004 įterpiamas šis straipsnis:
            
               
                  „71a straipsnis
                  Agentūros būstinė yra Amsterdame, Nyderlanduose.
                  Kompetentingos Nyderlandų institucijos imasi visų būtinų priemonių užtikrinti, kad ne vėliau kaip 2019 m. sausio 1 d. Agentūra galėtų persikelti į savo laikiną vietą ir kad ji galėtų persikelti į savo nuolatinę vietą ne vėliau kaip 2019 m. lapkričio 16 d.
                  Kompetentingos Nyderlandų institucijos ne vėliau kaip 2019 m. vasario 17 d., o vėliau – kas tris mėnesius pateikia Europos Parlamentui ir Tarybai raštišką ataskaitą apie laikinų patalpų pritaikymo ir nuolatinio pastato statybos pažangą tol, kol Agentūra nepersikels į savo nuolatinę vietą.“
               
            
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Šis reglamentas taikomas nuo 2019 m. kovo 30 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Strasbūre 2018 m. lapkričio 14 d.
            
               
                  Europos Parlamento vardu
               
               
                  Pirmininkas
               
               A. TAJANI
            
            
               
                  Tarybos vardu
               
               
                  Pirmininkė
               
               K. EDTSTADLER
            
         
         
            (1)  OL C 197, 2018 6 8, p. 71.
         
            (2)  2018 m. spalio 25 d. Europos Parlamento pozicija (dar nepaskelbta Oficialiajame leidinyje) ir 2018 m. lapkričio 9 d. Tarybos sprendimas
         
            (3)  2004 m. kovo 31 d. Europos Parlamento ir Tarybos reglamentas (EB) Nr. 726/2004, nustatantis Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantis Europos vaistų agentūrą (OL L 136, 2004 4 30, p. 1).